คู่แข่งเจ็บส่ง เพนิสตัน ทะลุตัดเชือกศึกแคล-คอมพ์ฯ
ไรอัน เพนิสตัน เต็ง 1 จากสหราชอาณาจักร เข้าไปตัดเชือกศึกเทนนิสแคล-คอมพ์ฯ แบบเหนื่อยน้อยหน่อย เพราะคู่แข่งเจ็บในเซตที่ 2 เล่นต่อไม่ไหว โดยจะพบกับนักหวดเกาหลีใต้ เป็นด่านต่อไป  ,วันที่ 30 ส.ค. 62 การแข่งขันเทนนิสอาชีพชาย สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 #15 เค เอ็ม 2 (สัปดาห์ที่ 2) ชิงเงินรางวัลรวม 15,000 ดอลลาร์สหรัฐ หรือประมาณ 480,000 บาท ที่สนามทรู อารีนา หัวหิน จ.ประจวบคีรีขันธ์ ประเภทชายเดี่ยว รอบก่อนรองชนะเลิศ เต็ง 1 ไรอัน เพนิสตัน นักหวดวัย 23 ปี จากสหราชอาณาจักร มือ 400 ของโลก สุดเฮง เมื่อคู่แข่ง เอฮาระ ฮิโรยาสึ นักหวดญี่ปุ่น วัย 28 ปี มือ 642 ของโลก และมือวางอันดับ 6 ของรายการ ขอยอมแพ้ เนื่องจากเจ็บข้อมือทั้งสองข้าง ขณะแข่งเซต 2 ได้เพียงแค่เกมเดียว ทำให้เพนิสตันชนะไป 7-6 ไทเบรก 7-4 และ 1-0Ret. ผ่านเข้ารอบรองชนะเลิศ ไปพบกับ ฮอง ซอง ชาน นักหวดเกาหลีใต้ มือวางอันดับ 4 ของรายการ และมือ 539 ของโลก เจ้าของแชมป์เมื่อสัปดาห์ที่แล้ว ที่ผ่านเข้ารอบหลังเอาชนะ หลี่ หยวน เฟิง นักเทนนิสจีน มือ 1007 ของโลก 2-0 เซต 6-1 และ 6-2,ขณะที่ ทาคาชิ ไซโตะ นักเทนนิสญี่ปุ่น มือ 803 ของโลก พลิกชนะมือวางอันดับ 2 ของรายการ เดย์น เคลลี มือ 459 ของโลก จากออสเตรเลีย 2-1 เซต 1-6, 6-3 และ 6-4 ผ่านเข้าไปตัดเชือกกับ ยู่ เซี๊ยะ ซื่อ มือวางอันดับ 3 ของรายการ จากไต้หวัน และมือ 528 ของโลก ที่ผ่านเข้ารอบได้หลังเอาชนะ เอรอน ชมิด มือ 993 ของโลก จากสวิตเซอร์แลนด์ 2-0 เซต 6-0 และ 6-0,ทางด้านรอบรองชนะเลิศ ประเภทชายคู่ หลิน เว่ย เต๋อ กับ ยู่ เซี๊ยะ ซื่อ คู่มือวาง 3 ของรายการจากไต้หวัน ผนึกกำลังเอาชนะ อนิรุธ จันทรเสการ กับ นิติน กุมาร สินหา จากอินเดีย 2-0 เซต 6-4, 6-3 ผ่านเข้าไปชิงชนะเลิศกับ คู่นักหวดเกาหลีใต้ ฮอง ซอง ชาน กับ ชิน ซานฮุย ที่ตัดเชือกชนะ เฉิน ตี้ จากไต้หวัน กับ หยู ปิงหยู จากจีน 2-0 เซต 7-5, 6-0
ไรอัน เพนิสตัน เต็ง 1 จากสหราชอาณาจักร เข้าไปตัดเชือกศึกเทนนิสแคล-คอมพ์ฯ แบบเหนื่อยน้อยหน่อย เพราะคู่แข่งเจ็บในเซตที่ 2 เล่นต่อไม่ไหว โดยจะพบกับนักหวดเกาหลีใต้ เป็นด่านต่อไป 
ไรอัน เพนิสตัน,เทนนิสอาชีพชาย,เทนนิสแคล-คอมพ์,สนามทรู อารีนา,เทนนิส